Príloha č. 5 súťažných podkladov
______________________________________________________________________________________________________________
PODMIENKY ÚČASTI 
Zoznam skratiek
EPC		Energy Performance Contracting (zmluva o energetickej efektívnosti)
EnPC		Energy Performance Contract (zmluva o energetickej efektívnosti)
EUR		euro
GES		garantovaná energetická služba
IPMVP		International Performance Measurement and Verification Protocol
JED		jednotný európsky dokument (ESPD)
MaR		meranie a regulácia
SP		súťažné podklady
Z.z.		Zbierka zákonov Slovenskej republiky

Na účely tejto Prílohy sa pojmami „GES“, „EPC“ a „EnPC“ rozumejú zmluvné modely energetických služieb, pri ktorých poskytovateľ zabezpečuje energetické opatrenia a preberá zmluvnú zodpovednosť za dosiahnutie alebo vyhodnocovanie garantovaných úspor energie, ak z charakteru konkrétnej podmienky účasti nevyplýva inak.
1. Osobné postavenie
Osobné postavenie v zmysle ustanovenia § 32 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“). 
Vhodnosť vykonávať profesionálnu činnosť vrátane požiadaviek týkajúcich sa zápisu 
do živnostenských alebo obchodných registrov.

Zoznam a krátky opis podmienok: 
Záujemca musí spĺňať nasledovné podmienky účasti týkajúce sa osobného postavenia:
A) podľa § 32 ods. 1 písm. a) zákona, že nebol on (záujemca), ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe.
Uvedenú podmienku účasti preukáže záujemca v súlade s § 32 ods. 2 písm. a) zákona doloženým výpisom registra trestov nie starším ako tri mesiace. Hospodársky subjekt - fyzická osoba predloží výpis z registra trestov nie starší ako tri mesiace, alebo rovnocenný doklad vydaný príslušným súdom alebo správnym orgánom v krajine svojho sídla za osobu, na ktorú je vydaný živnostenské oprávnenie alebo iné než živnostenské oprávnenie podľa osobitných predpisov/ Hospodársky subjekt - právnická osoba predloží výpisy z registra trestov nie staršie ako tri mesiace, alebo rovnocenné doklady vydané príslušným súdom alebo správnym orgánom v krajine svojho sídla, a to za hospodársky subjekt (len v prípade, že v krajine sídla záujemcu takýto doklad je vydávaný) ako aj za osobu, ktorá je štatutárnym orgánom, alebo za osoby, ktoré sú členmi štatutárneho orgánu, ako aj za všetky osoby, ktoré sú členmi dozorného orgánu a prokuristami hospodárskeho subjektu.
Podmienky účasti podľa § 32 ods. 1 písm. a) zákona, musí spĺňať aj iná osoba ako osoba podľa odseku 1 písm. a) zákona, ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania. Takáto osoba je definovaná v § 32 ods. 8 zákona.
Splnenie podmienky účasti podľa § 32 ods. 1 písm. a) zákona vo vzťahu k osobe podľa § 32 ods. 8 zákona preukazuje záujemca čestným vyhlásením podľa vzoru uvedeného v Prílohe č. 6 SP alebo vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu záujemcu, ak právny poriadok príslušného štátu neupravuje inštitút čestného vyhlásenia.
V čestnom vyhlásení alebo vyhlásení záujemca uvedie zoznam osôb v zmysle vyššie uvedeného.
Záujemca uvedie zoznam osôb podľa § 32 ods. 8 zákona v čestnom vyhlásení podľa vzoru uvedeného v Prílohe č. 6 – Identifikačné údaje a vyhlásenie záujemcu SP.
B) podľa § 32 ods. 1 písm. b) zákona, že záujemca nemá evidované nedoplatky na poistnom na sociálne poistenie a zdravotné poisťovne neevidujú voči nemu pohľadávky po splatnosti podľa osobitných predpisov v Slovenskej republike a v štáte sídla, miesta podnikania alebo obvyklého pobytu. Uvedenú podmienku účasti preukáže záujemca v súlade s § 32 ods. 2 písm. b) zákona doloženým potvrdením zdravotnej poisťovne a Sociálnej poisťovne nie starším ako tri mesiace (v prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach).
C) podľa § 32 ods. 1 písm. c) zákona, že nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu. Uvedenú podmienku účasti preukáže záujemca v súlade s § 32 ods. 2 písm. c) zákona doloženým potvrdením miestne príslušného daňového úradu a miestne príslušného colného úradu nie starším ako tri mesiace (v prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach).
D) podľa § 32 ods. 1 písm. d) zákona, že nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku. Uvedenú podmienku účasti preukáže záujemca v súlade s § 32 ods. 2 písm. d) zákona doloženým potvrdením príslušného súdu nie starším ako tri mesiace.
E) podľa § 32 ods. 1 písm. e) zákona, že je oprávnený dodávať tovar, uskutočňovať stavebné práce alebo poskytovať službu. Uvedenú podmienku účasti preukáže záujemca v súlade s § 32 ods. 2 písm. e) zákona doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky. Doklad o oprávnení musí pokrývať činnosti relevantné pre predmet zákazky, najmä realizáciu stavebných prác, dodávku, montáž a servis technických zariadení budov, energetické služby alebo iné porovnateľné činnosti, v rozsahu, v akom ich záujemca zabezpečuje vlastnými kapacitami.
F) podľa § 32 ods. 1 písm. f) zákona, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu. Uvedenú podmienku účasti preukáže záujemca v súlade s § 32 ods. 2 písm. f) zákona doloženým čestným vyhlásením.
Doklady, ktoré záujemca so sídlom alebo miestom podnikania v Slovenskej republike nemusí predkladať:
Záujemca so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, nie je povinný v zmysle § 32 ods. 3 zákona predkladať verejnému obstarávateľovi, a to z dôvodu použitia údajov z informačných systémov verejnej správy, nasledovné doklady:
· výpis z registra trestov záujemcu, jeho štatutárneho orgánu, člena štatutárneho orgánu, člena dozorného orgánu, prokuristu v súlade s § 32 ods. 1 písm. a) a ods. 2 písm. a) zákona,
· potvrdenia zdravotnej poisťovne a Sociálnej poisťovne podľa § 32 ods. 1 písm. b) a ods. 2 písm. b) zákona,
· potvrdenia miestne príslušného daňového úradu a miestne príslušného colného úradu podľa § 32 ods. 1 písm. c) a ods. 2 písm. c) zákona,
· potvrdenie príslušného súdu (konkurz, reštrukturalizácia, likvidácia) podľa § 32 ods. 1 písm. d) a ods. 2 písm. d) zákona. 
· výpis z Obchodného registra Slovenskej republiky alebo výpis zo Živnostenského registra Slovenskej republiky, v prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona týmito typmi dokladu.
Upozornenie:
· Záujemca so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, poskytne verejnému obstarávateľovi za účelom získania výpisu z registra trestov jeho štatutárneho orgánu, člena štatutárneho orgánu, člena dozorného orgánu, prokuristu, ktorý je občanom Slovenskej republiky, nasledovné údaje: krstné meno, priezvisko, rodné priezvisko, rodné číslo, číslo občianskeho preukazu alebo cestovného pasu.
Preukazovanie podmienok účasti je voči verejnému obstarávateľovi účinné aj spôsobom podľa § 152 
ods. 4 zákona. Záujemca zapísaný v zozname hospodárskych subjektov podľa § 152 zákona preukazuje splnenie podmienok účasti osobného postavenia zápisom v tomto zozname a nie je povinný predkladať doklady podľa § 32 ods. 2 zákona, ak zákon neustanovuje inak. Povinnosť predložiť čestné vyhlásenie vo vzťahu k osobám podľa § 32 ods. 8 zákona tým nie je dotknutá.
Verejný obstarávateľ uzná rovnocenný zápis, ako je zápis do zoznamu hospodárskych subjektov podľa zákona, alebo potvrdenie o zápise vydané príslušným orgánom iného členského štátu, ktorým záujemca preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený záujemcom.
Ak hospodársky subjekt nespĺňa podmienky účasti osobného postavenia podľa § 32 ods. 1 písm. a), § 32 ods. 7 zákona alebo sa na neho vzťahuje dôvod na vylúčenie podľa § 40 ods. 6 písm. c) až g) a odsekov 7 a 8 zákona, je oprávnený verejnému obstarávateľovi preukázať, že prijal dostatočné opatrenia na vykonanie nápravy; v takom prípade je povinný objasniť dotknuté skutočnosti a okolnosti, a to aktívnou spoluprácou s verejným obstarávateľom. Opatreniami na vykonanie nápravy musí hospodársky subjekt preukázať, že zaplatil alebo sa zaviazal zaplatiť náhradu týkajúcu sa akejkoľvek škody, napravil pochybenie, dostatočne objasnil sporné skutočnosti a okolnosti, a to aktívnou spoluprácou s príslušnými orgánmi, a že prijal konkrétne technické, organizačné a personálne opatrenia, aby sa zabránilo budúcim pochybeniam, priestupkom, iným správnym deliktom alebo trestným činom. Ak skutočnosti zakladajúce nesplnenie podmienky účasti alebo dôvodu na vylúčenie podľa prvej vety nastali pred uplynutím lehoty na predkladanie ponúk, záujemca uvedie opatrenia na vykonanie nápravy podľa prvej vety v žiadosti o účasť.
2. Ekonomické a finančné postavenie podľa § 33 zákona
Verejný obstarávateľ požaduje, aby záujemca preukázal splnenie podmienok účasti týkajúcich sa ekonomického a finančného postavenia podľa § 33 ods. 1 písm. a) zákona nasledovne:
2.1. podľa § 33 ods. 1 písm. a) zákona:
Záujemca predloží:
· vyjadrenie banky alebo pobočky zahraničnej banky, v ktorej má vedený účet, o jeho schopnosti plniť si finančné záväzky za obdobie posledných dvoch kalendárnych rokov odo dňa vyhlásenia verejného obstarávania (resp. za roky, ktoré sú dostupné v závislosti od vzniku alebo začatia prevádzkovania činnosti), z ktorého bude vyplývať, že jeho účet nebol v tomto období v nepovolenom debete, že v prípade splácania úveru dodržuje splátkový kalendár a že jeho bežný účet nebol a ani nie je predmetom exekúcie. Dňom vyhlásenia verejného obstarávania sa rozumie deň, keď bolo do Úradného vestníka Európskej únie odoslané oznámenie o vyhlásení verejného obstarávania. Výpis z účtu sa nepovažuje za potvrdenie banky. Vyjadrenie nesmie byť staršie ako tri mesiace ku dňu uplynutia lehoty na predkladanie žiadostí o účasť a predkladá sa ako sken originálneho vyhotovenia alebo sken úradne osvedčenej kópie originálu,
· čestné vyhlásenie záujemcu, že má účty len v banke (bankách) alebo v pobočke zahraničnej banky (pobočkách zahraničných bánk), od ktorých predložil vyjadrenie podľa predchádzajúcej odrážky. Čestné vyhlásenie nesmie byť staršie ako tri mesiace ku dňu uplynutia lehoty na predkladanie žiadostí o účasť.
3. Technická a odborná spôsobilosť podľa § 34 zákona
3.1. Podľa § 34 ods. 1 písm. a) zákona:
Skúsenosti s poskytovaním GES/EPC a M&V
Verejný obstarávateľ požaduje predložiť zoznam významných zmlúv na poskytovanie garantovaných energetických služieb (EPC/EnPC, GES) za predchádzajúcich päť rokov (60 mesiacov) od vyhlásenia verejného obstarávania (ďalej len „rozhodné obdobie“) s uvedením cien, lehôt dodania a odberateľov. Dokladom je referencia, ak odberateľom bol verejný obstarávateľ alebo obstarávateľ podľa zákona. Za deň vyhlásenia verejného obstarávania sa považuje zverejnenie oznámenia o vyhlásení verejného obstarávania v Úradnom vestníku Európskej únie.
V zozname realizovaných dodávok sa odporúča, aby záujemca uviedol:
a. identifikáciu odberateľa (názov/obchodné meno, sídlo/miesto podnikania)
b. predmet dodávky/zmluvy (stručný opis predmetu)
c. hodnota dodávky v EUR bez DPH
d. termín skutočného dodania 
e. informáciu, či je/nie je k príslušnej zákazke uverejnená referencia v evidencii referencií vyhotovená verejným obstarávateľom /obstarávateľom podľa zákona, vrátane priameho odkazu na uverejnenie tejto referencie v evidencii referencií,
f. číslo zmluvy (pokiaľ bolo pridelené) a dátum uzavretia zmluvy.
g. kontaktná osoba za odberateľa (meno, priezvisko, pozícia, aktuálne telefónne číslo a email za účelom prípadného overenia predkladaných informácií).
Informácia:
Verejný obstarávateľ, vychádzajúc zo špecifík predmetu zákazky, určil v súlade s § 34 ods. 2 zákona za účelom zaistenia čo možno najväčšej a najširšej úrovne hospodárskej súťaže dlhšiu dobu ako je doba podľa § 34 ods. 1 písm. a) zákona, a to na 5 rokov od vyhlásenia verejného obstarávania.
Minimálna požadovaná úroveň odbornej spôsobilosti a skúsenosti
Záujemca musí v rozhodnom období preukázať realizáciu minimálne dvoch (2) projektov garantovanej energetickej služby (EPC alebo GES) alebo iných energetických služieb s garantovanou úsporou energie, pričom súhrnný finančný rozsah časti energetickej služby (investičné opatrenia a súvisiace služby s garanciou úspor) na týchto dvoch projektoch musí byť minimálne vo výške 350 000,00 € bez DPH. 
Záujemca preukáže splnenie tejto podmienky predložením zoznamu referenčných projektov. Pri každom projekte uvedie najmenej odberateľa, predmet zmluvy, obdobie realizácie, finančný rozsah energetickej časti služby, stručný opis energetických opatrení a stručný opis spôsobu merania a verifikácie úspor a mechanizmu garancie úspor energie.
3.2. podľa § 34 ods. 1 písm. g) zákona
Verejný obstarávateľ požaduje údaje o vzdelaní a odbornej praxe alebo o odbornej kvalifikácii nasledujúcich osôb určených na plnenie zmluvy, pričom tieto osoby musia spĺňať nasledujúce minimálne požiadavky:
Minimálna požadovaná úroveň technickej a personálnej kapacity
Záujemca je povinný mať k dispozícii osobu:
1. Energetický audítor
· vysokoškolské vzdelanie minimálne I. stupňa technického alebo prírodovedného zamerania,
· osvedčenie o odbornej spôsobilosti energetického audítora alebo iný rovnocenný doklad podľa osobitných predpisov,
· najmenej 3 roky praxe pri vypracúvaní energetických auditov alebo energetických analýz budov a technických zariadení budov.
Splnenie tejto podmienky záujemca preukáže predložením kópie dokladu o oprávnení na vykonávanie energetických auditov (alebo ekvivalentného dokladu podľa osobitných predpisov) a štruktúrovaného životopisu s uvedením relevantných projektov (energetických auditov), na ktorých sa táto osoba podieľala, vrátane identifikácie odberateľa, obdobia realizácie a stručného popisu rozsahu činností.
2. Odborník na energetický manažment/vedúci projektu pre GES
· vysokoškolské vzdelanie minimálne I. stupňa, pričom sa požaduje, aby získané vzdelanie bolo relevantné k oblasti energetiky, technických zariadení budov, energetického manažmentu alebo projektového riadenia v oblasti energetických služieb,
· najmenej päť rokov odbornej praxe v oblasti energetických služieb, energetickej efektívnosti budov alebo riadenia projektov energetickej obnovy,
· účasť aspoň na dvoch projektoch GES/EPC alebo iných projektoch energetických služieb s garantovanými úsporami energie.
Splnenie tejto podmienky účasti záujemca preukáže predložením štruktúrovaného životopisu tejto osoby a zoznamu relevantných projektov, na ktorých sa podieľala (s uvedením odberateľa, predmetu, obdobia realizácie, finančného rozsahu a popisu úlohy danej osoby), a kópie dokladu o dosiahnutom vzdelaní.
3. Generálny projektant (stavebná časť a technické zariadenia budov)
· autorizácia alebo iné oprávnenie na projektovanie stavieb a technických zariadení budov podľa osobitných predpisov, najmä podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov, alebo rovnocenný doklad,
· minimálne 5 rokov odbornej praxe v projektovaní alebo realizácii stavebných konštrukcií a technických zariadení budov, najmä na projektoch zameraných na obnovu budov alebo zvyšovanie energetickej efektívnosti,
· skúsenosť s koordináciou projektovania stavebnej časti obnovy budovy a technických zariadení budov, vrátane vzájomnej koordinácie energetických opatrení, elektrotechnických zariadení, FVE, MaR, podružného merania a energetického monitoringu, v rozsahu primeranom navrhovanému technickému riešeniu.
Splnenie tejto podmienky záujemca preukáže predložením kópie dokladu o autorizácii alebo iného rovnocenného oprávnenia a štruktúrovaného životopisu s uvedením relevantných projektov.
4. Stavbyvedúci
· osvedčenie o odbornej spôsobilosti stavbyvedúceho podľa zákona č. 138/1992 Zb. v znení neskorších predpisov pre výkon stavbyvedúceho s odborným zameraním pozemné stavby alebo iný obsahom a rozsahom rovnocenný doklad,
· najmenej 3 roky odbornej praxe vo výkone činnosti stavbyvedúceho,
· účasť vo funkcii stavbyvedúceho najmenej na jednej stavbe alebo obnove budovy zahŕňajúcej stavebné práce obdobného charakteru, najmä stavebné úpravy, obnovu vnútorných priestorov, rekonštrukciu technických rozvodov alebo obnovu technických zariadení budovy.
[bookmark: _Hlk240133514]Splnenie podmienky záujemca preukáže kópiou dokladu o odbornej spôsobilosti a štruktúrovaným profesijným životopisom s uvedením relevantných skúseností.
Záujemca predloží kľúčovým odborníkom stručné životopisy s uvedením dosiahnutého vzdelania, praxe a zoznamu relevantných projektov. V zozname relevantných projektov osoby zodpovednej za plnenie zmluvy bude uvedené:
· meno a priezvisko,
· názov a sídlo zamestnávateľa alebo inej osoby, prostredníctvom ktorej odborník vykonával činnosť
· názov a sídlo objednávateľa (odberateľa služieb);
· obdobie realizácie projektu (od - do: mesiac a rok);
· stručný popis projektov na príslušnej pozícii, resp. rozsah činností, ktoré príslušná osoba zabezpečovala; 
· telefónne číslo a meno zamestnanca objednávateľa, u ktorého si možno overiť tieto údaje;
· podpis kľúčového odborníka alebo jeho kvalifikovaný elektronický podpis, ktorým potvrdzuje pravdivosť uvedených údajov.
[bookmark: _Hlk240368049]Jedna fyzická osoba môže plniť funkciu viacerých kľúčových odborníkov, ak preukáže splnenie všetkých minimálnych požiadaviek určených pre každú z takto kumulovaných funkcií a ak je vzhľadom na rozsah, zložitosť a harmonogram plnenia zabezpečené riadne plnenie všetkých príslušných úloh.
Záujemca môže na preukázanie splnenia tejto podmienky účasti využiť kapacity inej osoby podľa § 34 ods. 3 zákona. V takom prípade predloží doklady preukazujúce, že bude mať príslušné kapacity počas celého trvania Zmluvy k dispozícii
3.3. podľa § 34 ods. 1 písm. f) zákona
· Oprávnenie poskytovať garantovanú energetickú službu
Záujemca je povinný preukázať, že je oprávnený poskytovať garantovanú energetickú službu podľa zákona č. 321/2014 Z. z. o energetickej efektívnosti a o zmene a doplnení niektorých zákonov. Splnenie tejto podmienky účasti záujemca preukáže predložením jedného z týchto dokladov:
· dokladu o zápise záujemcu v zozname poskytovateľov garantovanej energetickej služby vedenom Ministerstvom hospodárstva Slovenskej republiky podľa § 19 ods. 9 zákona č. 321/2014 Z. z.; alebo
· platného osvedčenia o odbornej spôsobilosti na poskytovanie garantovanej energetickej služby osoby, prostredníctvom ktorej záujemca zabezpečuje poskytovanie garantovanej energetickej služby; alebo
· dokladu, že záujemca zabezpečuje poskytovanie garantovanej energetickej služby prostredníctvom energetického audítora v súlade so zákonom č. 321/2014 Z. z..
Ak záujemca so sídlom alebo miestom podnikania v inom členskom štáte Európskej únie alebo v štáte, ktorý je zmluvnou stranou Dohody o Európskom hospodárskom priestore, nie je zapísaný v zozname poskytovateľov garantovanej energetickej služby vedenom Ministerstvom hospodárstva Slovenskej republiky, môže splnenie tejto podmienky účasti preukázať rovnocenným dokladom vydaným príslušným orgánom štátu svojho sídla alebo miesta podnikania.
Z predloženého rovnocenného dokladu musí vyplývať, že záujemca alebo osoba, prostredníctvom ktorej záujemca zabezpečuje poskytovanie garantovanej energetickej služby, je oprávnená poskytovať energetické služby s garantovanými úsporami energie v rozsahu porovnateľnom s požiadavkami zákona č. 321/2014 Z. z..

4. Ďalšie informácie
V prípade, že záujemca využije na preukázanie technickej spôsobilosti alebo odbornej spôsobilosti technické a odborné kapacity inej osoby, bez ohľadu na ich právny vzťah v čase podania žiadosti o účasť, je záujemca povinný verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukáže záujemca písomnou zmluvou uzavretou s touto osobou, obsahujúcou záväzok osoby, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť, že táto osoba poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej alebo odbornej spôsobilosti musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 zákona. Oprávnenie dodávať tovar preukazuje vo vzťahu k tej časti predmetu zákazky, na ktorú boli kapacity záujemcovi poskytnuté.
V prípade záujemcu, ktorého tvorí skupina dodávateľov zúčastnená na verejnom obstarávaní, sa požaduje preukázanie splnenia podmienok účasti osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť. V prípade ostatných podmienok účasti sa požaduje preukázanie ich splnenia za všetkých členov skupiny spoločne.
Doklady a dokumenty, ktorými záujemca preukazuje svoju technickú alebo odbornú spôsobilosť sa predkladajú v slovenskom jazyku a môžu sa predkladať aj v českom jazyku. Ak je doklad alebo dokument vyhotovený v inom ako slovenskom jazyku alebo českom jazyku, predkladá sa spolu s jeho úradným prekladom do slovenského jazyka. Ak sa zistí rozdiel v obsahu dokladu alebo dokumentu predloženom podľa druhej vety, rozhodujúci je úradný preklad do slovenského jazyka.
Pri prepočte inej meny na menu euro sa použije kurz Európskej centrálnej banky platný v deň odoslania oznámenia o vyhlásení verejného obstarávania na predmetnú verejnú súťaž na zverejnenie v Úradnom vestníku EÚ.
Záujemca môže predbežne nahradiť doklady na preukázanie splnenia podmienok účasti jednotným európskym dokumentom (JED) podľa § 39 zákona, spĺňajúcim náležitosti podľa § 39 ods. 2 zákona, pričom ak záujemca preukazuje technickú spôsobilosť alebo odbornú spôsobilosť prostredníctvom inej osoby/osôb, JED predloží za svoju osobu a za každú z osôb, ktorých zdroje a/alebo kapacity využíva. V prípade, že záujemcu tvorí skupina dodávateľov zúčastnená vo verejnom obstarávaní, záujemca vyplní a predloží JED s požadovanými informáciami za každého člena skupiny dodávateľov.
Bližšie informácie o JED, vrátane usmernení, ako správne JED vyplniť, sú uvedené v dokumente zverejnenom na webovom sídle Úradu pre verejné obstarávanie https://www.uvo.gov.sk/jednotny-europsky-dokument-pre-verejne-obstaravanie: JED - príručka k službe ESPD.
Verejný obstarávateľ umožňuje vyplniť oddiel α Globálny údaj pre všetky podmienky účasti časti IV. Hospodársky subjekt.
Jednotný európsky dokument sa vyplní na vyššie uvedenom sídle Úradu pre verejné obstarávanie.

